text: Varde kasernes skæbne ikke afgjort endnu
  20 november 2012 kl. 15.35
  Kasernerne efterlyser vished om lukninger, men det er stadig for tidligt at sige noget, lyder det fra SF.
  Fortvivlelse, forundring og frustration. Sådan kan man bedst betegne følelserne på Varde Kaserne efter de nyeste rygter om, at kasernen skal lukke.
  Men endnu er intet afgjort, melder SF.
  - Det er alt for tidligt at sige noget om det endnu, og jeg synes ikke, det giver mening at redegøre for de enkelte partiers overvejelser i pressen, siger forsvarsordfører Jonas Dahl (SF) til Ritzau.
  Det har tidligere været fremme, at kasernerne i Sønderborg, Varde, Haderslev, Odense og flådestationen Korsør samt beredskabstjenesten i Allinge er i spil under forsvarsforhandlingerne som mulige steder at finde de nødvendige besparelser.
  Kilder vil vide, at kaserne i Varde og Høvelte helt skal lukkes.
  Der skal findes besparelser på på 2,7 milliarder kroner.
  